
[bookmark: _Hlk121741654]Broj: UP-I-15-037/26-51/2                                                           13. mart 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu NVO „MANS“ iz Podgorice br. 157175, Dalmatinska 188, koji je Ministarstvu na nadležnost proslijedio Generalni sekretarijat Vlade Crne Gore aktom br. UP-I-037/26-4/2 od 03.02.2026.godine, radi pristupa informacijama, donijelo je: 
 	R J E Š E NJ E 
[bookmark: _Hlk176430723][bookmark: _Hlk184716194][bookmark: _Hlk134694289][bookmark: _Hlk121991128]Usvaja se zahtjev NVO “MANS” iz Podgorice: pa se dozvoljava pristup informacijama po zahtjevu i to kopiji: Akta koji sadrži podatke I informacije o putovanjima  ministra Vladimira Jokovića i koliko su iznosili (zasebno i ukupno) troškovi tih putovanja u periodu od 1. januara 2025. do 31. decembra 2025. godine.
Pristup informacijama ostvariće se dostavom kopije rješenja sa informacijom putem pošte, preporučenom pošiljkom na adresu podnosioca zahtjeva. 
Troškova postupka nije bilo.  
Žalba na rješenje ne odlaže njegovo izvršenje. 
	                                                  O b r a z l o ž e nj e:

NVO “MANS” iz Podgorice, podnio je Ministarstvu finansija zahtjev za slobodan pristup informacijama dana 12.01.2026. godine i to kopiji: akta koji sadrže podatke i informacije o putovanjima članova Vlade Crne Gore u periodu od 1. januara do 31. decembra 2025. godine.
Ministarstvo finansija je zahtjev NVO “MANS” br. 157175  aktom br. 18-04-037/26-6/3 od 16.01.2026.godine, proslijedilo na nadležnost Generalnom sekretarijatu Vlade Crne Gore dana 16.01.2026. godine, koji je zaveden kod tog organa dana 23.01.2026. godine.
Generalni sekretarijat Vlade Crne Gore je aktom br. UP-I-037/26-4/2 od 03.02.2026.godine,shodno članu 20 stav 4 Zakona o slobodnom pristupu informacijama predmetni zahtjev dostavio na nadležnost Ministarstvu poljoprivrede, šumarstva i vodoprivrede dana 03.02.2026. godine, a koji je zaveden kod ovog organa dana 10.02.2026. godine pod gornjim brojem, kako bi se Ministarstvo izjasnilo u dijelu koji se odnosi na ministra Vladimira Jokovića na način kako je to traženo u zahtjevu. 
U postupku po zahtjevu, Služba za opšte poslove, kadrovska pitanja i slobodan pristup informacijam  obratilo se Službi za finansije, računovodstvo i javne nabavke, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduje, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za finansije, računovodstvo i javne nabavke je dana 12.03.2026.godine dostavila pisano izajašnjenje  iz koga proizilazi  da u svom posjedu ima informacije koje su tražene predmetnim zahtjevom i da sadrži dvanaest stranica formata A-4 crnobijeli, te se u njima ne nalaze podaci o ličnosti fizičkog lica Vladimira Jokovića.
[bookmark: _Hlk224297450]Ministarstvo poljoprivrede, je po pravilima upravnog postupanja u smislu člana 12 ZUP-a i člana 27 ZSPI-a, a na osnovu izjašnjenja Službe za finansije, računovodstvo i javne nabavke, utvrdilo da ta organizaciona jedinica ovog Ministarstva posjeduje tražene informacije koje se odnose na kopiju: akta koji sadrže podatke i informacije o putovanjima ministra Vladimira Jokovića u periodu od 1. januara do 31. decembra 2025. godine, te da ova informacija sadrži dvanaest stranica formata A-4 i da se u dijelu istih ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija: akta koji sadrže podatke i informacije  o putovanjima ministra Vladimira Jokovića u periodu od 1. januara do 31. decembra 2025. godine 
Kako informacije kojima se pristup omogućava ima dvanaest stranica formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno dvanaest stranica ne naplaćuju, jer je članom 2 stav 2 ove uredbe propisano da se za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka sa dokazom o uplati 4,00 eura administrativne takse u korist Budžeta CG na žiro račun br. 907-0000000083001-19, shodno tarifnom broju 2 Zakona o administrativnim taksama (“Sl.List CG”, br. 18/19).                                                                                                                                                                                                    

                                                                                                          m i n i s t a r,                                      
                                                                                                                
[bookmark: _GoBack]                                                                                                          Vladimir Joković, s.r 

